Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
3 ก.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้แกว่งตัว Sideway ในกรอบแคบ โดยปิดภาคเช้าที่ 1,721.50 จุด ปรับลดลงเพียง 0.08 จุด ด้วยมูลค่าซื้อขายราว 1.83 หมื่นล้านบาท ทั้งนี้ ตลาดเจอแรงขายจากสองกลุ่มหลักได้แก่ กลุ่มพลังงาน (ENERG) และ กลุ่มพาณิชย์ (COMM) ตามลำดับ
มุมมองตลาดช่วงบ่าย: กราฟรายวัน ทางเทคนิค มองดัชนีรีบาวด์จำกัดแนวต้าน 1,729 จุด และเสี่ยงพักตัว เนื่องจากการอ่อนกำลังของโมเมนตัมฝั่งขึ้นจะส่งผลให้ดัชนีไม่สามารถฝ่าด่านแนวต้านขึ้นไปได้ ทั้งนี้พิจารณาจากการแกว่งของ %K และ %D เครื่องมือ Modified Stochastic ที่เริ่มชะลอการขึ้นต่อ และแกว่งอยู่ในระดับ Oversold Zone ฉะนั้น เราคงมุมมองดัชนี มีโอกาสพักตัวในกรอบ 1,706-1,729 จุด
กลยุทธ์ในช่วงบ่าย: นักเก็งกำไร กรณีมีหุ้น แนะขายเมื่อเข้าใกล้แนวต้าน กรณีไม่มีหุ้นเข้าเก็งกำไรเมื่อยืนแนวรับ EMA 200 วัน แถว 1,706 จุด เพื่อคาดหวังการทดสอบแนวต้าน 1,729 จุด พร้อมกับตั้ง Stop Loss หากปิดหลุดต่ำกว่าแนวรับดังกล่าว
Point of View
ลุ้นปิดข้าม Neck Line !!!
เลือก TKN กราฟรายวัน ทางเทคนิค หากราคาปิดข้าม Neck Line ได้ จะช่วยยืนยัน Price Pattern แบบ W-Shape ทั้งนี้ เครื่องมือ RSI หนุนโมเมนตัมบวกชี้เข้าสู่ระดับ Positive Zone ฉะนั้น คาดหวัง TKN เบรก Neck Line ขยับทดสอบแนวต้านเส้นกด 18.20 บ. และมีแนวต้านถัดไปที่ระดับ Previous High แถว 20.10 บ. ให้รอลุ้นต่อ